Destyds het die dorpsraad besluit die Kroongrond kon vir ander grond op die dorp geruil word. Die Gereformeerdes het ook hul erf geruil en so kon die kerkbouery begin op die nuwe standplaas, op die hoek van Eeufees- en Robynstraat. Die gebou is opgerig onder leiding van ’n lidmaat, ene Stronkhorst. Hy was ’n bouer en het ook ’n steenmakery besit. Hierdie kerk is in 1962 voltooi.